CELEX: 42020X0176
Language: bg
Date: 2020-02-07 00:00:00
Title: Правило № 126 на ООН — Единни разпоредби относно одобрението на системи за преграждане с оглед на защитата на пътниците от изместен багаж, доставяни като непървоначално оборудване на превозното средство [2020/176]

7.2.2020   
            
            
               BG
            
            
               Официален вестник на Европейския съюз
            
            
               L 35/37
            
         
      Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута TRANS/WP.29/343, който е на разположение на електронен адрес: http://www.unece.org/trans/main/wp29/wp29wgs/wp29gen/wp29fdocstts.html
      Правило № 126 на ООН — Единни разпоредби относно одобрението на системи за преграждане с оглед на защитата на пътниците от изместен багаж, доставяни като непървоначално оборудване на превозното средство [2020/176]
      Дата на влизане в сила: 9 ноември 2007 г.
      СЪДЪРЖАНИЕ
      ПРАВИЛО
      1.   Приложно поле
      2.   Определения
      3.   Заявление за одобрение
      4.   Маркировки
      5.   Одобряване
      6.   Изисквания
      7.   Съответствие на производството
      8.   Санкции при несъответствие на производството
      9.   Модификации на типа на системата за преграждане
      10.   Окончателно прекратяване на производството
      11.   Инструкции за експлоатация
      12.   Наименования и адреси на техническите служби, провеждащи изпитвания за одобрение, и на органите по одобряване на типа
      ПРИЛОЖЕНИЯ
      1   Съобщение
      2   Оформление на маркировките за одобрение3   Процедура на изпитване на устройства, предназначени да предпазват пътниците срещу изместване на багажДопълнение 1 — Крива на отрицателното ускорение на шейната като функция на времето
      Допълнение 2 — Позиция на изпитвателните блокове от тип 1 и тип 2 спрямо изпитвателната рамка
      Допълнение 3 — Позиция на равнината на максимално отклонение на системата за преграждане
      4   Пример на апаратура за изпитване на системи за преграждане
      1.   Приложно поле
      Настоящото правило се прилага по отношение на приспособленията за предпазване на пътниците от опасност, дължаща се на изместване на багаж към пространствата за сядане в превозното средство в случай на челен удар (за превозни средства от категория M1 (1)), доставяни като непървоначално оборудване на превозното средство.
      2.   Определения
      За целите на настоящия регламент:
      2.1.   „Система за преграждане“ означава части или устройства, които в допълнение към облегалките на седалките са предназначени за защита на пътниците от изместен багаж;
      2.2.   „Непървоначално оборудване на превозното средство“ означава система за преграждане, която не се предлага от производителя на превозното средство като стандартно оборудване или оборудване по избор за приложението(ята) на превозното(ите) средство(а), предписано от производителя на системата за преграждане.
      2.3.   „Одобрение на система за преграждане“ означава одобрение на типа на системата за преграждане по отношение на якостните качества, проекта и характеристиките на системите за преграждане.
      2.4.   „Тип на система за преграждане“ означава категория системи за преграждане, които не се различават по такива важни аспекти като:
      2.4.1.   структурата, формата, размерите, материалите и масата на системата за преграждане, макар да е възможно системите да се различават по покритие и цвят;
      2.4.2.   типа и размерите на системите за регулиране, блокировка и захващане на системата за преграждане;
      2.4.3.   конкретното приложение(ия) на превозното средство, предписано(и) от заявителя за одобрение.
      2.5.   „Седалка“ — вж. точки 2.3 и 2.4 от Правило № 17.
      2.6.   „Закрепване“ означава системата, чрез която системата за преграждане е прикрепена към конструкцията на превозното средство, като това включва и използваните елементи от конструкцията на превозното средство.
      2.7.   „Система за регулиране“ означава устройството, чрез което системата за преграждане или части от нея могат да се регулират в положения, подходящи за монтирането, както се препоръчва от заявителя за одобрение в предписаното(ите) превозно средство(а) и позиция(и) в рамките на посоченото(ите) превозно(и) средство(а).
      2.8.   „Система за блокировка“ е устройство, което осигурява задържането на системата за преграждане и нейните части в положението, в което те се използват;
      2.9.   „Междинни компоненти“ означава компоненти на превозното средство, посредством които системата за преграждане е захваната за въпросното(ите) превозно(и) средство(а) и които не са част от закрепването.
      3.   Заявление за одобрение
      3.1.   Заявлението за одобрение на типа система за преграждане се подава от притежателя на търговската марка или от надлежно упълномощен негов представител.
      3.2.   Заявлението се придружава от следното:
      3.2.1.   Техническо описание на системата за преграждане, в което се посочват тъканите и твърдите части, придружено от чертежи на частите, съставляващи системата за преграждане. На чертежите трябва да са посочени предвидените местоположения за поставяне на номера на одобрението и допълнителния символ (символи) спрямо окръжността на маркировката за одобрение.
      В описанието се посочва(т) типът или типовете на превозното средство, за които са подадени заявления за типа на системата за преграждане, и местоположението(ята) на захващане в превозното(ите) средство(а).
      3.2.2.   Чертеж на планираното монтиране(ия) на системата за преграждане в типа(овете) превозно средство и мястото(местата) на монтиране на системата за преграждане, включително достатъчно място за улесняване на поставянето на изпитвателните блокове, точките на закрепване към конструкцията на превозното средство, междинните компоненти, седалките и тапицериите, според изискванията в приложение 3, точка 2.
      3.2.3.   Три образеца на системата за преграждане, един от които за справка.
      3.2.4.   Образци на използваните материали в количествата, поискани от техническата служба, извършваща изпитванията за одобрението.
      3.2.5.   Образци на седалките, междинните компоненти и тапицериите, необходими за изпитванията, предписани в приложение 3, точки 2.4 и 2.6.
      3.2.6.   Техническата служба, извършваща изпитванията за одобрение на типа, може да изиска още образци.
      4.   Маркировки
      Образците на системата за преграждане, предоставени за одобрение съгласно разпоредбите на точка 3 по-горе, трябва да бъдат обозначени с отчетлива и незаличима маркировка, съдържаща наименованието на производителя, инициалите или търговското му наименование или марка.
      5.   Одобряване
      5.1.   Ако образците на даден тип система за преграждане, предоставени в съответствие с разпоредбите на точка 3, отговарят на изискванията по точка 6 по-долу, се издава одобрение.
      5.2.   На всеки одобрен тип се присвоява номер на одобрение. Първите му две цифри (понастоящем 00 за правилото в първоначалния му вид) показват серията от изменения, включваща последните съществени технически изменения, внесени в правилото към момента на издаване на одобрението. Една и съща страна по Спогодбата не може да присвоява същия номер на друг тип система за преграждане.
      5.3.   Известието за издаване, разширяване или отказ на одобрение за тип система за преграждане в съответствие с настоящото правило трябва да се съобщи на страните по Спогодбата от 1958 г., прилагащи настоящото правило, чрез формуляр, съответстващ на образеца от приложение 1 към настоящото правило.
      5.4.   На всяка система за преграждане, която съответства на одобрен съгласно настоящото правило тип, на видно и леснодостъпно място, посочено във формуляра за одобрение, се поставя международна маркировка за одобрението, състояща се от:
      5.4.1.   оградена с окръжност буква „E“, следвана от отличителния номер на държавата, която е издала одобрението (2);
      5.4.2.   номера на одобрение, отдясно на окръжността, предписана в точка 5.4.1.
      5.5.   Маркировката за одобрение трябва да е ясна, четлива и незаличима.
      5.6.   Маркировката за одобрение се поставя от производителя на системата за преграждане.
      5.7.   В приложение 2 към настоящото правило са дадени примери за оформлението на маркировките за одобрение.
      6.   Изисквания
      6.1.   Изпитвания
      Системите за преграждане се изпитват в съответствие с процедурите за изпитване, описани в приложение 3.
      Системите за преграждане, които съгласно точка 3.2.1 може да се използват в повече от едно превозно средство или в повече от едно предписано местоположение в определено превозно средство трябва да съответстват на изпитванията, предписани в приложение 3 за всички предписани превозни средства и местоположения.
      6.2.   Спецификации
      6.2.1.   Системите за преграждане, при изпитване в съответствие с изискванията на точка 6.1, трябва да са достатъчно издръжливи на прилагането на сила, за да се демонстрира способността им да защитят пътниците при изместване на багаж в случай на челен удар.
      Изискването се счита за изпълнено, ако изместването напред на изпитвателния блок или блокове е по-малко от 300 mm отвъд равнината Y-Y, показана в приложение 3, допълнение 3, която е перпендикулярна на надлъжната ос на предписаното за превозното средство монтиране, и е образувана от задния ръб на облегалките на седалките, непосредствено пред системата за преграждане, коригиран в съответствие с приложение 3, точка 2.7, освен ако производителят може да докаже по удовлетворителен начин пред техническата служба, отговорна за провеждане на изпитванията за одобрение, че изместването напред с над 300 mm не увеличава риска от сериозно нараняване на пътниците в случай на челен удар.
      Системата за преграждане не следва да се откъсва от която и да е от своите точки на захващане. След изпитването, пътниците не трябва да са в състояние да влязат в контакт с остри ръбове на твърди части от системата за преграждане, които могат да ги наранят.
      6.2.2.   Сглобената система за преграждане не трябва да съдържа нито опасни грапавини, нито остри ръбове, които биха могли да увеличат риска от сериозно нараняване на пътниците. Твърдите части на системата за преграждане или междинните компоненти, които могат да влязат в контакт с пътниците при удар и са изработени от материали с твърдост над 50 по Шор (скала А), трябва да имат повърхности, които завършват със заоблени ръбове с радиус на закръгление не по-малък от 3,2 mm.
      7.   Съответствие на производството
      Процедурите по съответствие на производството трябва да съответстват на установените в Спогодбата, допълнение 2 (E/ECE/324-E/ECE/TRANS/505/Rev.2), със следните изисквания:
      7.1.   Всяка система за преграждане, одобрена съгласно настоящото правило, трябва да бъде произведена така, че да съответства на одобрения тип, като отговаря на изискванията на точка 6 по-горе.
      7.2.   Компетентният орган, издал одобрението на типа, може по всяко време да проверява методите за контрол на съответствието, прилагани във всеки един производствен обект. Нормалната честота на тези проверки е веднъж годишно. Органът може също да извършва проверки на случаен принцип на серийно произвеждани системи за преграждане относно спазването на изискванията, посочени в точка 6 по-горе.
      8.   Санкции при несъответствие на производството
      8.1.   Одобрението, издадено по отношение на тип система за преграждане съгласно настоящото правило, може да бъде отменено, ако не са спазени изискванията, изложени в точка 6 по-горе, или ако системата за преграждане не премине успешно изпитванията, предписани в точка 6 по-горе.
      8.2.   Ако страна по Спогодбата, прилагаща настоящото правило, отмени издадено преди това от нея одобрение, тя незабавно уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
      9.   Модификации на типа на системата за преграждане
      9.1.   Всяко изменение на типа на системата за преграждане или превозното(ите) средство(а) и мястото(местата) на монтиране, за които е приложимо, се съобщава на органа по одобряването на типа, който е одобрил типа на системата за преграждане. В такъв случай органът може:
      9.1.1.   да прецени, че е малко вероятно направените изменения да окажат осезаем неблагоприятен ефект и че при всички положения системата за преграждане продължава да съответства на изискванията; или
      9.1.2.   да прецени, че измененията са достатъчно маловажни, така че резултатите, определени в точка 6 по-горе, да бъдат проверени посредством техническа информация, предоставена от производителя; или
      9.1.3.   да изиска допълнителен протокол от техническата служба, отговаряща за провеждането на изпитванията.
      9.2.   Потвърждението или отказът на одобрение, в което се посочват измененията, се съобщава посредством процедурата, посочена в точка 5.3 по-горе, на страните по Спогодбата, прилагащи настоящото правило.
      9.3.   Компетентният орган, който издава разширението на одобрение, присвоява сериен номер на това разширение и уведомява за това останалите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 1 към настоящото правило.
      10.   Окончателно прекратяване на производството
      Ако притежателят на одобрението прекрати напълно производството на устройство, одобрено в съответствие с настоящото правило, той трябва да уведоми за това органа, издал одобрението. При получаването на съответното съобщение органът на свой ред уведомява за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца в приложение 1 към настоящото правило.
      11.   Инструкции за експлоатация
      Всяка система за преграждане се придружава от инструкции със следното съдържание или от следния вид на езика или езиците на държавата, в която тя ще бъде пусната за продажба:
      11.1.   Монтажни инструкции, в които се посочва за кой(кои) тип(ове) превозно(и) средство(а) е подходяща системата, както и правилният метод(и) на нейното захващане към превозните средства.
      11.2.   Инструкции за потребителя, които описват начините на използване, гарантиращи максимална полза от системата за преграждане. В инструкциите се посочват:
      
                  a)
               
               
                  значението на използването на системата за преграждане за всички пътувания, при които се превозва багаж,
               
            
                  б)
               
               
                  правилното регулиране и монтиране на системата за преграждане,
               
            
                  в)
               
               
                  начинът на регулиране и/или работа със системата за застопоряване, която е част от системата за преграждане,
               
            
                  г)
               
               
                  препоръчителното местоположение на багажа и неговата система за обезопасяване в багажното отделение на типа(типовете) превозно средство, за които е предназначена системата за преграждане,
               
            
                  д)
               
               
                  необходимостта от замяна на системите за преграждане, които са повредени.
               
            12.   Наименования и адреси на техническите служби, провеждащи изпитвания за одобрение, и на органите по одобряване на типа
      Страните по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждане на изпитванията за одобрение, и на органите по одобрение на типа, които издават одобренията и на които трябва да се изпращат издаваните в други държави формуляри, удостоверяващи издаването, разширяването, отказа или отнемането на одобрения.
      
         (1)  Според определението в Консолидираната резолюция за конструкцията на превозните средства (R.E.3.), документ ECE/TRANS/WP.29/78/Rev.6, точка 2
      
         (2)  Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev. 6 - http://www.unece.org/trans/main/wp29/wp29wgs/wp29gen/wp29resolutions.html
   
   
      
         ПРИЛОЖЕНИЕ 1
         СЪОБЩЕНИЕ
         (максимален формат: A4 (210 × 297 mm))
         
                     
                        
                      (1)
                  
                  
                     Издадено от:
                  
                  
                     Наименование на административния орган:
                  
               
                      
                  
                  
                     …
                  
               
                      
                  
                  
                     …
                  
               
            
         
                     Относно (2):
                  
                  
                     Издадено одобрение
                  
               
                      
                  
                  
                     Разширено одобрение
                  
               
                      
                  
                  
                     Отказано одобрение
                  
               
                      
                  
                  
                     Отнето одобрение
                  
               
                      
                  
                  
                     Окончателно прекратяване на производството
                  
               на тип система за преграждане в съответствие с Правило № 126
         
                     Одобрение №: …
                  
                  
                     Разширение №: …
                  
               
            1.   
            
               Търговско наименование или марка на системата за преграждане: …
            
         
         
            2.   
            
               Характерна за тип(ове) превозно(и) средство(а): …
            
         
         
            3.   
            
               Наименование и адрес на производителя: …
            
         
         
            4.   
            
               Наименование и адрес на представителя на производителя, ако има такъв: …
            
         
         
            5.   
            
               Описание на системата за преграждане: …
            
         
         
            6.   
            
               Описание на системата за регулиране и застопоряване на системата за преграждане и на нейните части: …
            
         
         
            7.   
            
               Описание на местоположението(та) на системата за преграждане в типа(овете) превозно(и) средство(а): …
            
         
         
            8.   
            
               Описание на устройствата за закрепване и материалите за закрепване, доставяни със системата за преграждане: …
            
         
         
            9.   
            
               Системата за преграждане е представена за одобрение на: …
            
         
         
            10.   
            
               Техническа служба, отговорна за провеждане на изпитванията за одобрение: …
            
         
         
            11.   
            
               Дата на протокола от изпитването, издаден от службата: …
            
         
         
            12.   
            
               Номер на протокола, издаден от службата: …
            
         
         
            13.   
            
               Забележки: …
            
         
         
            14.   
            
               Одобрение е издадено/отказано/разширено/отменено (2)
               
            
         
         
            15.   
            
               Причина(и) за разширението (ако е приложимо): …
            
         
         
            16.   
            
               Местоположение на маркировката за одобрение върху системата за преграждане: …
            
         
         
            17.   
            
               Място: …
            
         
         
            18.   
            
               Дата: …
            
         
         
            19.   
            
               Подпис: …
            
         
         
            20.   
            Следните документи, на които е нанесен показаният по-горе номер на одобрението, са приложени към настоящото съобщение:
            
                        а)
                     
                     
                        чертежи, диаграми и скици на системата за преграждане, нейното закрепване към превозното средство, системите за регулиране на системата за преграждане и на нейните части и нейните застопоряващи устройства;
                     
                  
                        б)
                     
                     
                        снимки на системата за преграждане, нейното закрепване, системите за регулиране и нейните части и застопоряващите устройства.
                     
                  
         
            (1)  Отличителен номер на страната, която е издала/разширила/отказала/отнела одобрението (вж. разпоредбите относно одобряването в правилото).
         
            (2)  Ненужното се зачерква.
      
   
   
      
         Приложение 2
         Оформление на маркировките за одобрение
         (вж. точка 5.4 от настоящото правило)
         
            
         a = 8 mm (минимум)
         Показаната по-горе маркировка за одобрение, когато е поставена на система за преграждане, показва, че типът на системата за преграждане е бил одобрен, по отношение на якостните качества, в Нидерландия (E4) съгласно Правило № 126, с номер на одобрението 002439. Първите две цифри от номера на одобрението указват, че правилото не е изменено.
         
            Забележка:
         
         Номерът на одобрението и допълнителният символ (символи) се поставят в близост до окръжността, над или под буквата „E“ или вляво или вдясно от тази буква. Цифрите на номера на одобрението се поставят от едната страна на буквата „E“ и се подреждат в едно направление. Използването на римски цифри в номера на одобрението следва да се избягва, за да не се допусне объркване с други символи.
      
   
   
      
         Приложение 3
         Процедура на изпитване на устройства, предназначени да предпазват пътниците срещу изместване на багаж
         1.   ИЗПИТВАТЕЛНИ БЛОКОВЕ
         Твърди блокове, чийто център на масите съвпада с геометричния център.
         Тип 1
         
                     Размери
                  
                  
                     :
                  
                  
                     300 mm × 300 mm × 300 mm
                  
               Всички ръбове и ъгли трябва да бъдат заоблени с радиус 20 mm
         
                     Маса
                  
                  
                     :
                  
                  
                     18 kg
                  
               Тип 2
         
                     Размери
                  
                  
                     :
                  
                  
                     500 mm × 350 mm × 125 mm
                  
               Всички ръбове и ъгли трябва да бъдат заоблени с радиус 20 mm
         
                     Маса
                  
                  
                     :
                  
                  
                     10 kg
                  
               2.   ПОДГОТОВКА НА ИЗПИТВАНЕТО
         2.1.   Системата за преграждане трябва да бъде захваната към твърдата рама посредством приспособленията за захващане, предоставени от производителя. Твърдата рама трябва да има твърда хоризонтална равнина Е (вж. приложение 4), която възпроизвежда общото ниво на пода на отделението за багаж на превозното средство. Точките на захващане A, B, C и D следва да възпроизвеждат геометрията на набелязаните точки на закрепване в превозното средство, както е посочено в параграф 3.2.2 в заявлението за одобрение, измерени от базовата равнина E.
         Ако има различни местоположения на монтиране, препоръчани от заявителя за одобрение, най-неблагоприятното положение трябва да бъде избрано със съгласието на техническата служба.
         Всички ремъци за захващане, междинни компоненти, приспособления и т.н. следва да бъдат поставяни в съответствие с инструкциите на заявителя за одобрение.
         2.2.   Действителният под в конфигурацията за изпитване, описана в параграф 2.1, следва да възпроизвежда нивото на точките на закрепване A, B, C и D, така че да съответства на отношението между действителните точки на закрепване в превозното средство и действителния товарен под в предложеното монтиране, посочено в точка 3.2.2 от настоящото правило.
         2.3.   Два изпитвателни блока от тип 1 се поставят върху повърхността Е на твърдата рама.
         2.3.1.   За да се определи местоположението на изпитвателните блокове в надлъжна посока, те първо се разполагат така, че лицевата им страна да влиза в контакт със системата за преграждане, а долната им страна лежи върху хоризонталната равнина E на твърдата рама. След това те се преместват назад и успоредно на средната надлъжна равнина на твърдата рама на хоризонтално разстояние от 200 mm. В това положение те трябва да бъдат обездвижени така че да бъде невъзможно изместването им в посока назад. Ако в посоченото монтиране в превозното средство, описано в точка 3.2.2 от настоящото правило, е невъзможно да се преместят двата блока от тип 1 на разстояние от 200 mm, те следва да бъдат преместени до възможната граница на преместване в препоръчвания монтаж в превозното средство. Разстоянието между средната надлъжна равнина на твърдата рама и обърнатата към нея страна на всеки от изпитвателните блокове трябва да бъде 25 mm, за да се получи разстояние от 50 mm между двата изпитвателни блока. Вж. Допълнение 2 към настоящото приложение.
         2.3.2.   Предлаганите монтирания в превозното средство, описани в точка 3.2.2 от настоящото правило, зад които не могат да се монтират изпитвателните блокове от тип 1, се изпитват без тези блокове.
         2.3.3.   Твърдата рама трябва да разполага с фиксиран повдигнат изпитвателен под с товарна повърхност, благодарение на която центърът на тежестта на изпитвателния блок от тип 2 е разположен между горния ръб на облегалката на седалката, намираща се непосредствено пред системата за преграждане (без да се взимат предвид облегалките за глава), и долния ръб на облицовката на тавана, непосредствено над тази точка (Х-Х в приложение 3, допълнение 2), както е посочено в точка 3.2.2 от настоящото правило. Изпитвателен блок от тип 2 трябва да се постави на повдигнатия изпитвателен под така, че по-голямата му страна (500 mm × 350 mm) да лежи по средата на товарната повърхност спрямо надлъжната ос на твърдата рама, а страната му с повърхност 500 × 125 mm да е обърната напред и да е в пряк контакт със системата за преграждане. Монтирания на системи за преграждане, зад които не може да бъде монтиран изпитвателен блок от тип 2, се изпитват без този блок. Вж. допълнение 2 към настоящото приложение.
         2.4.   Ако точките на захващане на системата за преграждане се намират върху междинни компоненти в предвиденото за системата монтажно местоположение (като облегалка на седалка, странична тапицерия и др.), тези междинни компоненти следва да са прикрепени към твърдата рама посредством определените от производителя прикрепващи части.
         2.5.   Ако системата за преграждане, в определеното за нея монтиране в рамките на твърдата изпитвателна рамка, няма компонент, който да се намира на разстояние по-малко от 400 mm от твърдата хоризонтална равнина E (приложение 4), изпитването може да се извърши без изпитвателни блокове от тип 1.
         2.6.   Ако дадени компоненти на превозното средство като ламарини на каросерията, седалки, тапицерии и др. могат да повлияят на изместването напред на системата за преграждане, тези компоненти може да се захванат за твърдата рама, предписана в точка 2.1, но в положение, което най-точно представлява тяхното монтиране в превозното средство спрямо системата за преграждане, както е предписано в параграф 3.2.2. от настоящото правило по искане на производителя. С изключение на надлъжно регулируемите седалки на пътниците, когато тези положения са регулируеми в превозното средство (като например задните облегалки на седалките), те трябва да бъдат нагласени в положение, което в най-малка степен би повлияло на изместването напред на системата за преграждане.
         2.7.   Когато изместването напред на системата за преграждане е възпрепятствано от надлъжно регулируеми седалки, тези седалки, ако са захванати за твърдата рама, предписана в точка 2.1, по искане на производителя следва да бъдат позиционирани до 10 mm от най-изтегленото назад и надолу местоположение, а облегалката на седалката, ако е регулируема, следва да бъде нагласена възможно най-близо до ъгъл от 25°. Облегалките за глава, ако са монтирани такива, трябва да бъдат нагласени в най-ниска позиция.
         3.   РЕЗУЛТАТИ ОТ ИЗПИТВАНИЯТА
         Изпитвателната рамка и нейните захващащи приспособления, предписани в точки 2.1, 2.2, 2.3.1, 2.3.3, 2.4, 2.6 и 2.7 трябва да са захванати здраво към изпитвателната шейна, която се забавя от първоначална скорост до покой, така че шейната и захванатата за нея рамка се подлагат на отрицателно ускорение в границите на кривата, определена чрез графика в допълнение 1 към приложение 3.
      
   
   
      
         ДОПЪЛНЕНИЕ 1
         КРИВА НА ОТРИЦАТЕЛНОТО УСКОРЕНИЕ НА ШЕЙНАТА КАТО ФУНКЦИЯ НА ВРЕМЕТО
         (симулация на челен удар)
         
            
      
   
   
      
         Допълнение 2
         Позиция на изпитвателните блокове от тип 1 и тип 2 спрямо изпитвателната рамка
         
            
      
   
   
      
         Допълнение 3
         Позиция на равнината на максимално отклонение на системата за преграждане
         
            
      
   
   
      
         Приложение 4
         Пример на разположение за изпитване на системи за преграждане